Breithiúnas na Cúirte Ginearálta an 24 Meán Fómhair 2025 – Lami v Frontex
(Cás T-552/24) 1
(Seirbhís shibhialta – Ball foirne ar conradh – Foireann Frontex – Saoire bhliantúil – Airteagail 56a agus 57 den Reacht – Sealobair – Laethanta saoire a bhaint – Cóir chomhionann)
Teanga an cháis: an Iodáilis
Páirtithe
Iarratasóir: Johan Lami (Pescara, an Iodáil) (ionadaithe: F. Bello, A. Bonanni Caione, F. D’Onofrio agus G. Borrelli, Dlíodóirí)
Cosantóir: An Ghníomhaireacht Eorpach um an nGarda Teorann agus Cósta (ionadaithe: C. Carroll agus R.-A. Popa, Gníomhairí, le cúnamh ó B. Wägenbaur, Dlíodóir)
Ábhar
Lena chaingean de bhun Airteagal 270 CFAE, iarrann an t-iarratasóir, go bunúsach, go gcuirfí ríomhphost an 8 Samhain 2023 agus cinntí an 22 Eanáir agus an 14 Feabhra 2024 ón nGníomhaireacht Eorpach um an nGarda Teorann agus Cósta (Frontex) ar neamhní, go ndearbhófaí gur sháraigh Frontex na rialacha is infheidhme maidir leis an gceart chun saoire agus go n-ordófaí do Frontex líon na laethanta saoire arna mbaint go neamhdhleathach a thabhairt ar ais.
An chuid oibríochtúil
Díbhtear an chaingean.
Ordaítear do Johan Lami na costais a íoc.
____________
1 IO C C/2025/88, 6.1.2025.